jkorsvik/nowiki_second_scrape_merged huggingface dataset:
Spintheriini

Spintheriini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, avlange, blankt mørkbrune til svarte trebukker. Antenner og bein er rødlige eller gulbrune. Oversiden er glatt og sparsomt punktert, ganske blank. Antennene er lengre enn kroppen, i alle fall hos hannene. Pronotum er nærmest kjegleformet, uten pigger eller knøler. Dekkvingene er jevnt tilsmalnende bakover og hver dekkvinge ender i to pigger. Dekkvingene er for det meste gulbrune hos Anastheta raripila, med tverrbånd av lyse skjell hos Spintheria gratiosa.


== Utbredelse ==
Gruppen er utbredt i Australia, Queensland (Anastheta rarpipila) og på Ny-Caledonia (Spintheria gratiosa).


== Systematisk inndeling ==
Slektslisten følger . 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Spintheriini Lacordaire, 1869
Slekten Anastheta Pascoe, 1866
Anastheta raripila Pascoe, 1866
Slekten Spintheria Thomson, 1861
Spintheria gratiosa (Pascoe, 1857)


== Referanser ==


== Kilder ==
Katalog med utbredelsesdata, Gamle verden
Cerambycidae of the World - Spintheriini
BioLib - Spintheriini 


== Eksterne lenker ==
Spintheriini – detaljert informasjon på Wikispecies 
Bilde av Anastheta raripila Arkivert 13. februar 2016 hos Wayback Machine.
Bilde av Spintheria gratiosa
Stenoderini

Stenoderini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke, gul- eller brunaktige trebukker.


== Utbredelse ==
Gruppen er utbredt i Australia, New Zealand, Ny-Guinea og Sør-Amerika (Chile, Argentina).


== Systematisk inndeling ==

Slektslisten følger . 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Stenoderini Pascoe, 1869
Slekten Cacodrotus Broun, 1893  - én art
Slekten Calliprason White, 1843  - fem arter
Slekten Ceralomus Sharp, 1886  - én art
Slekten Demomisis Pascoe, 1867 - én art
Slekten Drototelus Broun, 1903  - tre arter
Slekten Eburilla Aurivillius, 1912  - én art
Slekten Leptachrous Bates, 1874 - én art, kan også plasseres i Phlyctaenodini
Slekten Ophryops White, 1846 - fem arter, kan også plasseres i Phlyctaenodini
Slekten Simocrysa Pascoe, 1871  - to arter
Slekten Stenoderus Dejean, 1821 (=Stenocentrus) - fem arter
Slekten Syllitosimilis McKeown, 1938  - én art
Slekten Syllitus Pascoe, 1859 - 46 arter
Slekten Votum Broun, 1880 - én art, kan også plasseres i Phlyctaenodini


== Referanser ==


== Kilder ==
Katalog med utbredelsesdata, Nye verden Arkivert 2. desember 2016 hos Wayback Machine.
Katalog med utbredelsesdata, Gamle verden
Cerambycidae of the World - Stenoderini
BioLib - Stenoderini 


== Eksterne lenker ==
(en) Stenoderini hos Fauna Europaea 
(en) Stenoderini hos NCBI 
(en) Kategori:Stenoderini – bilder, video eller lyd på Wikimedia Commons 
Stenoderini – detaljert informasjon på Wikispecies
Bosea amherstiana

Bosea amherstiana er en busk i amarantfamilien. Den er rikt forgrenet og opptil 3,5 m høy. Bærene er runde, sterkt røde og 4 mm store. Arten vokser i vestlige Himalaya i India og Pakistan.


== Kilder ==
«Bosea amherstiana». Flora of Pakistan. Besøkt 12. februar 2016. 


== Eksterne lenker ==
(en) Bosea amherstiana i Global Biodiversity Information Facility 
(en) Bosea amherstiana hos NCBI 
(en) Bosea amherstiana hos The International Plant Names Index 
(en) Bosea amherstiana hos Tropicos 
Bosea amherstiana – detaljert informasjon på Wikispecies
Valget i Baden-Württemberg 2016

Valget i Baden-Württemberg 2016 den 13. mars 2016 var det 16. valg til Baden-Württembergs landdag. Samme dag fant landdagsvalgene i Rheinland-Pfalz og Sachsen-Anhalt sted.
De grønne ble valgets vinner, mens Christlich Demokratische Union (CDU) og Sozialdemokratische Partei Deutschlands (SPD) gikk sterkt tilbake. Alternativ for Tyskland (AfD) ble tredje største parti i valget med 15,1 % av stemmene.


== Valgsystem ==
Velgerne har siden 1996 gått til valg hvert femte (tidligere hvert fjerde) år, og de har kun én stemme, ikke to slik som ved valg til Forbundsdagen. Stemmen går for det første til det medlem av landdagen som velgeren ønsker. Videre teller stemmen med i sammenlagtregningen av partistemmer i delstaten. Det er denne sammenlagtregning som bestemmer hvor mange medlemmer av landdagen partiene skal ha.
Stemmerett har tyske statsborgere som har fylt 18 år, og som har bodd minst tre måneder i delstaten. Valglovene inneholder regler om overskuddsmandater og utlikningsmandater, slik at antallet medlemmer i landdagen kan variere fra valgperiode til valgperiode.


== Utgangsposisjon ==

Ved  valget til landdagen i 2011 ble CDU største parti med 39 % av stemmene (60 medlemmer av landdagen). De grønne fikk 24,2 % (36 medlemmer), SPD 23,1 % (35 medlemmer) og FDP 5,3 % av stemmene (7 medlemmer av landdagen). Valgdeltakelsen var 66,3 %.
Delstaten hadde i valgperioden vært regjert av en koalisjon mellom De grønne og SPD under ledelse av ministerpresident Winfried Kretschmann (De grønne).


== Meningsmålinger ==


== Resultat ==
De grønne ble største parti med 30,3 % av stemmene, foran CDU med 27 %.AfD ble valgets tredje største parti med 15,1 % av stemmene. SPD oppnådde 12,7 %, mens FDP fikk 8,3 % av stemmene.Valgdeltakelsen var 70,4 %.Landdagen har etter valget 143 medlemmer.


== Referanser ==


== Eksterne lenker ==
Valgresultat, Statistisches Landesamt Baden-Württemberg
Henrik Robstad

Henrik Robstad (født 12. mai 1991) er en norsk fotballspiller som spiller for Start. 


== Karriere ==
Han spilte for Start på aldersbestemte lag før han gikk til Vindbjart i 2008. Da Jerv vant sin avdeling i tredje divisjon 2013 og rykket opp til andre divisjon i 2014 (samme avdeling hvor Vindbjart hadde kommet på andreplass i 2013) signerte han en toårskontrakt for Jerv, noe som Vindbjart reagerte sterkt på. Et krast innlegg om overgangen på Vindbjarts hjemmeside av sportssjef Håvard Kenneth Olsen Karlsen fikk mye oppmerksomhet også i nasjonal presse.  Vindbjart fjernet innlegget raskt og beklaget saken.Jerv rykket rett opp i 1. divisjon og Robstad spilte samtlige 26 kamper og scoret 5 mål. I 2015-sesongen i 1. divisjon spilte han også samtlige 30 seriekamper da Jerv kom på femteplass og også 4 kamper i kvalifiseringen om opprykk til Tippeligaen. Jerv møtte Start i finalen, men tapte 2-4 sammenlagt over to kamper. Robstad scoret to mål den sesongen.
13. januar 2016 signerte han for Start og ble gjenforent med sin trener fra Jerv, Steinar Pedersen.


== Referanser ==


== Eksterne lenker ==
(en) Henrik Robstad – Transfermarkt 
(no) Henrik Robstad – Norges Fotballforbund 
(en) Henrik Robstad – FBref 
«Henrik Robstad», profil på IK Starts hjemmeside
«Henrik Robstad», profil på altomfotball.no
Karl H. von Wiegand

Karl Henry von Wiegand (født 1874 i Hessen i Tyskland, død 1961) var tyskfødt amerikansk journalist og krigskorrespondent.


== Karriere fra 1911 ==
Von Wiegand arbeidet fra 1911 til 1917 for United Press International og fra 1917 for Hearsts aviser.
Wiegand var den første reporter fra USA som fikk intervju med den tyske kronprins Wilhelm. Dette intervjuet var også det første utenlandske intervju gitt av en tysk adelig familie siden utbruddet av første verdenskrig.Wiegand var far til journalisten Charmion von Wiegand, (også ansatt i Hearsts aviser). Hun var også kjent som abstrakt kunster.


== Karriere i mellomkrigstiden ==

Han var en av Hearst Press' reportere, det var i det minste to ombord i Graf Zeppelin under jordomflyvnigen, foruten en av Hearsts fotografer. Den andre reporteren var hans vanlige følgesvenn Lady Drummond-Hay. Wiegand var den første amerikanske journalist som fikk et intervju med Hitler, han møtte ham første gang i München i 1921, ennå mens Hitler bare var en misfornøyd soldat fra første verdenskrig. Han var en av de første journalister som tok Hitler på alvor, intervjuet ble trykket 12. november 1922, et år før det famøse og kjente ølkjellerkuppet. Som sådan var Wiegand den første til å gjøre Hitler kjent overfor amerikanerne. Han omtalte ham som den «tyske Mussolini», og var alvorlig bekymret for hans popularitet og skrev: «Fascismens skygge ligger over Tyskland. Ennå er den bare en skygge, men den vil trenge seg inn i hver tyskers kjøtt og blod. Om den tyske Mussolinis ånd vil trenge inn i tyskerne er avhengig av flere ting». Han la vekt på kvalitetene til «en mann av folket», hans karisma og hans besettende evner som folketaler. Han beskrev ham som en potensiell stor leder og skrev «Hitler er den fødte leder. Om det er for en liten forening eller en stor bevegelse, det vil bare fremtiden vise.»


== Andre verdenskrig og årene etter ==
En måned etter at Tyskland invaderte Frankrike i andre verdenskrig sikret Karl seg et intervju med Hitler og trykte sin beretning: «Europe for the Europeans: Adolf Hitler om den internasjonale situasjon under krigen i Frankrike»; et intervju som Karl v. Wiegand fikk i Hitlers hovedkvarter 11. juni 1940.Senere ble Lady Drummond-Hay og Karl von Wiegand internert i en japansk leir i Manila på Filippinene. Da de ble satt fri i 1945, var hun svært syk. De returnerte til USA, men under oppholdet i New York døde Lady Grace Drummond-Hay etter blodpropp på Lexington Hotel. Etter hennes kremasjon bragte Karl hennes aske tilbake til Storbritannia.
Han døde av lungebetennelse i Zürich, 86 år gammel.


== Referanser ==
Matt Mead

Matthew Hansen «Matt» Mead (født 11. mars 1962) er en amerikansk politiker som har vært Wyomings 32. guvernør siden 3. januar 2011. Han er republikaner og etterfulgte demokraten Dave Freudenthal som guvernør.


== Referanser ==


== Eksterne lenker ==
Office of Governor Matt Mead guvernor.wyo.gov
United Press International

United Press International (UPI) er et amerikansk nyhetsbyrå. UPI ble i 2000 kjøpt opp av Moon Sun-myungs Enighetskirken, også kjent som «Moon-bevegelsen».
United Press International ble grunnlagt i 1958 gjennom en sammenslåing av United Press Association (UP eller UPA) som ble etablert i 1907 og eid av familien Scipps og International News Service (INS) som ble etablert i 1909 av familien Hearst.Etter at det lenge var et av USAs ledende nyhetsbyrå fikk det i 1980-årene økonomiske problemer og ble i 1992 reddet fra konkurs av saudiarabiske forretningsinteresser.


== Referanser ==
Messier 61

Messier 61 (også kjent som M61 eller NGC 4303) er en stavspiralgalakse beliggende i Virgohopen, i stjernebildet Jomfruen. Galaksen ble oppdaget av Barnabus Oriani 5. mai 1779. M61 er et av de største medlemmene av Virgohopen, og er en del av en underenhet kjent som S-skyen. Galaksen har en aktiv galaksekjerne og er klassifisert som en starburstgalakse, med en kandidat til supermassivt sort hull med en masse på rundt 5 millioner ganger massen til solen i sentrum.


== Referanser ==


== Eksterne lenker ==
(en) Messier 61 – kategori av bilder, video eller lyd på Commons 
(en) Messier 61 i SIMBAD 
messier.seds.org/m/m061.html
Messier 62

Messier 62 (også kjent som M62 eller  NGC 6266) er en kulehop i stjernebildet Slangebæreren. Kulehopen ble oppdaget i 1771 av Charles Messier, og innlemmet i hans katalog. M62 ligger omtrent 22 500 ly (6 900 pc) unna jorden og er ca. 100 lysår i diameter. Fra studier utført på 1970-tallet er det kjent at M62 inneholder hele 89 variable stjerner, samt flere røntgenkilder som antas å ligge nær dobbeltstjernesystemer.


== Referanser ==


== Eksterne lenker ==
(en) Messier 62 – kategori av bilder, video eller lyd på Commons 
(en) Messier 62 – galleri av bilder, video eller lyd på Commons 
(en) Messier 62 i SIMBAD 
Messier 62, SEDS Messier pages
Messier 62, Galactic Globular Clusters Database page
M62 on willig.net
Charmion von Wiegand

Charmion von Wiegand (1896–1983) var en amerikansk journalist, abstrakt maler og kunstkritiker. Hun var datter av Inez Royce og Karl H. von Wiegand, en tyskfødt journalist.


== Liv og karriere ==
Von Wiegand ble født i Chicago og vokste opp i Arizona, San Francisco og Berlin hvor hun bodde i tre år som tenåring. Da hun returnerte USA gikk hun på Barnard College et år og så ble hun overført til Columbia University for å studere journalistikk, teater og kunsthistorie. Hun fullførte ikke sin bachelorgrad, da hun ønsket å skrive for teater og film samtidig som hun begynte å male landskaper.
I 1929 reiste hun til Moskva som korrespondent for Universal Service, et av Hearst Corporations pressebyråer. Hun returnerte til New York i 1932 og giftet seg med Joseph Freeman samme år, eller i 1934. Freeman var en aktiv kommunist og forfatter. Hun fortsatte sitt arbeide som kunstkritiker, og våren 1941 intervjuet hun den nederlandske kunstneren Piet Mondrian som hun ble en nær venn av, og som fikk henne til å begynne å male abstrakt kunst. Hun ble medlem av foreningen American Abstract Artists i 1941 og hadde utstilling sammen med andre medlemmer fra 1948.


== Referanser ==

Wald, Alan M. (2001). Exiles from a Future Time: The Forging of the Mid-Twentieth-Century Literary Left. The University of North Carolina Press. ISBN 978-0-8078-5349-8. 


== Litteratur ==
Back to the Future: Alfred Jensen, Charmion von Wiegand, Simon Gouverneur, and the Cosmic Conversation, Utstllingskatalog. Loyola University Chicago, 2009. ISBN 0-9815835-1-2
Wiegand, Charmion (1943). «The Meaning of Mondrian» (PDF). The Journal of Aesthetics and Art Criticism. Blackwell Publishing on behalf of The American Society for Aesthetics. 2 (8 (Autumn, 1943)): 62–70. doi:10.2307/425946. Arkivert fra originalen (PDF) 17. desember 2010.
Kari Berit Sletnes

Kari Berit Sletnes (født 28. mai 1963) er en norsk idéhistoriker og foreleser i filosofi og kulturfag. Sletnes er utdannet cand.philol. i idéhistorie fra Universitetet i Oslo med en hovedoppgave om essayet «Om å binde Proteus: en studie over essayet som form» - i lys av techne og episteme hos Platon, Montaigne og Adorno.


== Verk ==
Randi Davenport, Kristin Gjerpe og Kari Sletnes (red.): Helhet på tvers: 50 år med idéhistorie i Norge, Tano Aschehoug, 1996, ISBN 82-518-3518-6


== Referanser ==
Sid Meier’s Ace Patrol

Sid Meier's Ace Patrol er et enkelt turbasert taktikkspill der man som flyger under første verdenskrig skal utføre militære oppdrag, enten alene eller sammen med andre flygere. Firaxis skapte spillet for iPad, iPhone og PC og lanserte det 9. mai 2013.


== Spillet ==
Fra en gruppe på fire flygere velger man hvem som skal fly det neste oppdraget, og pilotene får nye ferdigheter som følge av erfaring. Ettersom tiden går får man også nye fly som er raskere, tåler mer, flyr høyere eller manøvrerer bedre, samt at en flyger kan få spesielt utstyr til sitt fly.
Siden spillet er turbasert må man tenke over hvilke manøvre piloten og flyet kan, hva motstanderen kan, og så må man fly slik at man kan angripe målet samtidig som man må passe på å ikke ende midt i skuddlinjen for fiendene når det er deres tur.


== Utvikling ==
Sid Meier, som startet karrièren med å lage flysimulator-spill, hadde tenkt en stund på å lage et nytt fly-spill fra første verdenskrig. 
 Han fikk mulighet til lage et spill på kort tid, i en liten gruppe og med mindre budsjett, med da også muligheten til å ta større risiko. Spillet ble utviklet for mobiltelefon, noe som var nytt for Meier. Inspirasjonen til spillet kom blant annet fra brettspillet Wings of War.
Spillet var gratis da det kom, men alt etter seks oppdrag må man betale for å komme videre. Ideen var at spillet skulle være gratis og at man kjøpte utvidelser av spillet, men Meier sier at det i realiteten ble opplevd mer som en gratis demo-versjon, og Steam-versjonen, samt oppfølgeren Sid Meier's Ace Patrol: Pacific Skies  kom kun som en betalt men komplett premium-versjon.Portrettene av flygerne i spillet er basert på ansatte hos Firaxis Games, blant annet Sid Meier selv.


== Mottagelse ==
Spillet fikk ros for spill-mekanikken, for å være morsomt og avslappet, men spillet er kort og ikke veldig variert.


== Referanser ==
Den dansk-tyske grense

Den dansk-tyske grense er 68 km lang, og adskiller Danmark og Tyskland.


== Historie ==
Ved en traktat i 811 ble elva Ejderen anerkjent som grense mellom Danmark og Frankerriket. Ejderen forble opp til 1864 grenseelv mellom Sønderjylland eller Hertugdømmet Slesvig (som dansk rikslen) og Hertugdømmet Holstein (som tysk-romersk rikslen, fra 1815 medlem av det tyske forbund). Språkgrensen lå omtrent mellom Egernførde og Husum, men vandret etterhvert mot nord. Under helstaten ble både Slesvig og Holstein regjert av den danske konge, og helstatens sørgrense lå for det meste langs elva Elben og litt nord for Hamburg.
Der kan imidlertid oppstå uenighet når man vil definere grensen juridisk og historisk under helstaten. Grensen mellom kongeriket og hertugdømmene gikk ved Kongeåen, den statsrettslige grense mellom Slesvig som dansk og Holstein som tysk lensområde gikk ved Ejderen og sørgrense for den danske helstat gikk ved Elben.
I 1864 ble hertugdømmene Slesvig og Holstein erobret av kongeriket Preussen, og deretter ble det etablert en internasjonal grense mellom Danmark og Slesvig-Holstein. Der ble lagt 5 km sør for Ribe, og gikk deretter i en kurve mot nord 5 km fra Ribe, hvor den traff Kongeå, som den fulgte til sør for Vamdrup. Her fortsatte den mot øst til Lillebælt, like nord for Christiansfeld.
I 1920 ble grensen flyttet 50 km mot sør til dens nåværende plassering, etter at befolkningen hadde stemt om tilhørighetsforholdet ved en folkeavstemning i 1920. Denne følger dessuten den litt vanskelig definerbare språkgrense. I perioden 1920-1945 krevde tyske nordslesvigere en grenseflytting mot nord. På samme måte kom det etter andre verdenskrig krav om å flytte grensen mot sør. Den danske regjering erklærte imidlertid den 9. mai 1945 at grensen ligger fast. Dette ble bekreftet i et svar på britenes septembernote høsten 1946.
I 2001 ble all grensekontroll fjernet som følge av Schengen-avtalen.
I kjølvannet av den svenske og norske grensekontroll i forbindelse med den europeiske migrasjonskrisen i 2015, innførte den danske regjering den 4. januar 2016 midlertidig grensekontroll mellom Danmark og Tyskland fra kl. 12 samme dag.


== Kart ==

		


== Referanser ==
Kyrill av Jerusalem

Kyrill av Jerusalem (gresk: Κύριλλος Α΄ Ἱεροσολύμων, født omkring 313 i eller nær Jerusalem, død 18. mars 386 i Jerusalem) var patriark av Jerusalem 350–386 og en av fedrene som deltok på det første konsil i Konstantinopel 381. Han var også en fremstående teolog og regnes blant kirkefedrene.
Kyrill æres som helgen i den katolske kirke og den ortodokse kirke, med 18. mars som minnedag. Han er i den katolske kirke opphøyd til kirkelærer.


== Liv og virke ==


=== Bakgrunn ===
Kyrill var sønn av kristne foreldre. Ifølge Hieronymus ble han diakonviet rundt 335 av den hellige Makarios I og senere presteviet av den hellige Maximus av Jerusalem. Han nøt stor anseelse som predikant og taler i Jerusalem. 
Kyrill holdt allerede som presbyter i Jerusalem i 348 sine berømte 23 "katekeser", som egentlig var læreprekener. Deres ekthet er utvilsomme. De instruerer på en lett tilgjengelig måte, uten vitenskapelige ambisjoner, for kristnet liv med løpende henvisninger til Bibelen. Katekesene inneholder også noen historisk interessante henvisninger, som Sankta Helenas gjenfinnelse av Det sanne kors, samt geografiske redegjørelser for hvor i Jerusalem de helige steder ligger. I et avsnitt om krisma skriver Kyrill at det er med denne som mennesker kan bli kalt kristne, ikke uten å salves med den.Teologisk pregende og meget sitert er hans definisjon av kirkens «katolisitet»: «Kirken er katolsk fordi den er utbredt over hele jordens krets, fra den ene ende til den annen, og fordi den lærer alt og uten å utelate noe det som mennesket trenger å vite av det symlige og usynlige, det himmelske og jordiske; og fordi den fører hele menneskeslekten til gudstilbedelse - herkere og undersåtter, dannede og udannede; og fordi den behandler og helbreder enhver art av synder som begås av sjel og legeme; og endelig fordi den er i besittelse av enhver dygd som finnes,kan den åpenbare disse i gjerninger og ord og i forskjellige nådegaver.»


=== Patriark ===
Kyrill ble patriark av Jerusalem i mot slutten av året 350. Han tilhørte i teologisk forstand den såkalte antiokenske skole og nølte med å engasjere seg i de arianske strider mot homoousiosianerne, og ble av den grunn tidvis betraktet som opprinnelig en tilhenger av homoiousiosianere (én bokstav, i for iota, og meget teologi, skilte standpunktene fra hverandre). Han unnviker imidlertid selv uttrykkene i sine skrifter.
Ved arianernes foretak ble han tre ganger (358, 360 og 367) avsatt fra sitt embede. Med homoiusianerne sluttet han seg etterhvert helt tydelig til det nikenske parti (Athanasius' og Eusebius av Caesarea' tilhengere) og medvirket til homoousios' seier på konsilet i Konstantinopel i 381.


== Referanser ==


== Kilder ==
Kyrillos, 1. patriark av Jerusalem i Nordisk familjebok (2. utgave, 1911)
The Catholic Encyclopedia. Vol. 4. New York: Robert Appleton Company, 1908


== Eksterne lenker ==
(en) Cyril of Jerusalem – kategori av bilder, video eller lyd på Commons